Pojačane mere bezbednosti u SAD
Iako nema konkretnog upozorenja na terorizam u SAD, posle smrti Bin Ladena agencije pojačale mere bezbednosti širom zemlje
Agencije za održavanje reda širom Sjedinjenih Država pojačavaju patrole na saobraćajnim čvorištima i u vladinim objektima, posle upozorenja da bi smrt Osame bin Ladena mogla da inspiriše ekstremiste u zemlji. Filip Mad je bivši službenik Centralne obaveštajne agencije i agent za kontraterorizam Federalnog istražnog biroa. , kaže Mad. Analitičari kažu da su vlasti posle 11. septembra 2001. otkrile 38 terorističkih zavera u Sjedinjenim Državama, dok američki zvaničnici kažu da dokumenta zaplenjena u bin Ladenovoj kući u Pakistanu pokazuju da je Al-kaida razmatrala mogućnost napada u vozovima u Sjedinjenim Državama idućeg 11. septembra. Organizacije povezane sa Al-kaidom su dovedene u vezu sa napadima na železnički transport u Evropi. Pre samo godinu dana, američki državljanin rođen u Pakistanu, Fejsal Šahzad, pokušao je da postavi automobil-bombu na njujorški Tajms skver. A Nadžibulah Zazi, Avganistanac koji živi u Sjedinjenim Državama od 1999, pokušao je 2009. da postavi bombu u sistem podzemne železnice u Njujorku. Džejms Karafano, ekspert za nacionalnu bezbednost u Fondaciji "Heritidž" u Vašingtonu, kaže da nadležni za bezbednost pomno prate organizacije povezane sa Al-kaidom. objašnjava Karafano. Stručnjaci za kontraterorizam kažu da bi i organizacija stacionirana u Jemenu, Al-kaida sa Arabijskog poluostrva, mogla da priredi nekakav napad. Ta organizacija je povezana sa radikalnim sveštenikom Anvarom al-Alavkijem, Amerikancem za koga se veruje da je povezan sa neuspešnim pokušajem obaranja aviona koji je leteo prema Sjedinjenim Državama na Božić 2009. i sa planom za postavljanje bombi u pakete u američkim teretnim letelicama prošlog novembra. Tim Starks, koji piše o obaveštajnoj delatnosti i unutrašnjoj bezbednosti u časopisu "Kongrešenal kvoterli", kaže da bin Ladenovi sledbenici ciljaju na saobraćajne objekte. , ističe Starks. Analitičari kažu da su Sjedinjene Države i dalje podložne terorističkim napadima, ali da je najbolje štititi zemlju bez nekih dodatnih bezbednosnih slojeva, nego jačanjem obaveštajne delatnosti pre mogućeg terorističkog napada.